钦定古今图书集成/明伦汇编/闺媛典/第125卷 > 史梓芳侧室林氏
## 钦定古今图书集成/明伦汇编/闺媛典/第125卷 > 史梓芳侧室林氏

按《饶州府志》：林氏，史梓芳侧室。事姑赵氏，滫瀡必亲。
梓芳肄业雍中，姑遘危疾，氏焚香吁天，刲股以进，病
立愈。后姑殁，哀痛几不欲生，相夫尤谨。芳屡踬棘闱，
氏慰之曰：“穷达有命，但学成何愧焉。”亡何，芝芳即世。
氏年二十八，坚持苦操，足不逾户者数十年，课子及
孙皆克就业，至老犹不辍绩纺。年八十一终。